8 sterf in stormloop by konsert | Maroela Media
Blomme is neergelê voor die ingang van die musiekfees waar agt mense tydens 'n stormloop dood is. (Foto: Alex Bierens de Haan/ Getty Images via AFP)
Agt mense is dood en talle beseer nadat gretige toeskouers die verhoog tydens 'n konsert van die kletsrymer Travis Scott in die Amerikaanse deelstaat Texas bestorm het.
Sowat 50 000 mense het Vrydagaand tydens 'n musiekfees in Houston vir die konsert bymekaargekom. Tydens die optrede het aanhangers van agter af vorentoe na die verhoog gedruk en chaos veroorsaak. Die tragedie het ongeveer 21:30 Amerikaanse tyd plaasgevind.
"Mense kon nie asem kry nie en het links en regs flou geval," het Raul Marquez, 'n konsertganger, aan AFP gesê. Hy sê baie mense het gedrink en dwelms tydens die konsert gebruik.
Meer as 520 polisiebeamptes en 750 sekerheidswagte was tydens die fees ontplooi.
Gavyn Flores (18), nog 'n konsertganger, sê hy is ure lank aan die kant van die skare teen een van die afskortings vasgedruk. Hy het gehelp om diegene wat uit die gemaal kon loskom, oor die afskorting te help klim.
Sylvester Turner, burgemeester van Houston, het Saterdag aan die media bevestig dat agt mense, tussen die ouderdomme van 14 en 27 jaar, tydens die konsert dood is. Altesaam 25 mense moes ook na die hospitaal vervoer word en meer as 300 mense is op die toneel vir ligter beserings behandel.
Turner sê die polisie ondersoek die saak en praat met konsertgangers en ooggetuies. "Die stad het nog nooit so 'n tragiese gebeurtenis beleef nie."
Scott het Saterdag getwiet hy is "absoluut verpletter" deur wat tydens sy konsert gebeur het. Die res van die fees, wat Saterdag sou voortgaan, is gekanselleer.
Man steel buurman se duur visse ná rusie
11 kinders is dood aan hartaanvalle. Hoekom? Slegs gevaksineerde mense was toegelaat by die konsert.
Jy moet ingeteken wees om te stem1-13Jy moet ingeteken wees om te stem
Ek sou dit nie naby daai konsert gewaag het nie.
Het vanoggend 'n video clip gesien wat geneem is by een van die ingange, mense het letterlik deur die ingange gehardloop, struikel en val, polisie het skare probeer beheer met min sukses. Met verwysing na die misbruik van drank en dwelms by die geleentheid, soort soek soort.
Ek het gister hiervan gelees in 'n Texas koerant. Die jongste persoon wat dood is was net 10 jaar oud.